Uitdrukking: Jou skepe agter jou verbrandArgieffoto (Foto: dimitrisvetsikas1969, Pixabay) Uitdrukking: Jou skepe agter jou verbrand Betekenis: ŉ Onherroeplike stap doen Waar kom dit vandaan? Met dié optrede vernietig jy enige moontlikheid om uit die situasie weg te vaar. In die geskiedenis word die verbranding van skepe waarmee veroweraars geland het, dikwels vermeld. Só byvoorbeeld het die vroue van die vlugtelinge van Troje die skepe verbrand toe mans op Sicilië geland het. Dit geld ook die landing van Willem van Normandië in 1055 en die Spanjaard Ferdinand Corez in Mexiko in 1516. Hiermee het die veroweraars te kenne gegee dat hulle nooit sal omdraai nie.